पाएं अपने शहर की ताज़ा ख़बरें और फ्री ई-पेपरडाउनलोड करें
अहमदाबाद। भारतीय रिजर्व बैंक (आरबीआई) की सोने की आयात पर सख्ती का असर होता नजर नहीं आ रहा। आलम यह है कि सख्त नियम के बाद भी अहमदाबाद हवाई अड्डे से स्वर्ण आयात ने पांच साल के रिकॉर्ड को तोड़ दिया है। जारी कराधान वर्ष के पहले दो महीनों अर्थात अप्रैल-मई में 65 टन सोना आयात हुआ। यह बीते वर्ष की समान अवधि के मुकाबले 194 प्रतिशत अधिक है। पिछले साल इस अवधि में 22 टन सोना आयात हुआ था। इस उछाल की वजह वैश्विक बाजार में सोने का नरम होना और इसका असर घरेलू बाजार में सोने की कीमतों पर होना रहा।
उल्लेखनीय है कि स्वर्ण आयात को निरूत्साहित करने के लिए आरबीआई ड्यूटी बढ़ाने से लेकर बैंकों पर नियंत्रण तक लाद चुका है। बावजूद इसके कराधान वर्ष 2013-14 के पहले माह अप्रैल में 27.5 एवं मई में 37.6 टन सोना आयात हुआ। यही हाल चांदी का रहा। अप्रैल-मई में 470 टन चांदी का आयात हुआ है जो कि पिछले पांच वर्ष की समान में अवधि में सर्वाधिक है।
देश में 100 टन आयात संभव
जीएसईसी लिमिटेड के निदेशक समीर मांकड कहते हैं कि अहमदाबाद हवाई अड्डे से देश की कुल आयात का एक तिहाई हिस्सा आयात होता है। मई में 37.6 टन सोना यहां से आयात हुआ है। इस लिहाज से देश में 100 टन से अधिक सोने के आयात का अनुमान है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn